Shoko rokuti Pasirose (World in English) rinoshandiswa kureva nyika dzose dziri pano pasi zvichisanganisira zvitsuwa, zviumbe, negungwa. Taita vanoti msanga (earth) kana isanga lyose (the whole world). Luwanga vanoti eshialo (country, world, land) kureva nyika kana Pasirose. Tumbuka vanoti charu (land, earth, field) vachireva nyika, ivhu kana munda. Lugwere vanoti kyalo (nation, world). Nsenga vanoti charo (land, earth) kureva nyika kana ivhu. Lunda vanoti chalo (land, earth) vachireva nyika kana ivhu. Lenje vanoti chisi (country, region, land, district, village and its neighbourhood). Kirundi kune izwi rekuti i-si (earth, world), pakuwanda zvonzi amasi. Chisena vanoti dziko (land) kureva nyika. Lenje vanoti museye (earth, soil, mould, ground) kureva ivhu kana pasi. Kikongo vanoti nza (the world, the earth, the globe). Kalanga vanoti shango (country; land; earth; the world) kureva nyika.